له‌ى باوه‌ته‌و، فه‌ريق رائد جه‌وده‌ت فه‌رمانده‌ى هيزه‌يل پۆليس عراقى له‌ لێدوانيگ رووژنامه‌گه‌رى ك(شه‌فه‌ق نيوز)ئاگادارى بوى، ئه‌وه‌ ده‌رخست ك هيزه‌يل تيم په‌نج سه‌ر وه‌ پۆليس عراقى تويه‌نستنه‌ ناوچه‌ى جزيره‌ له‌ خوه‌رئاواى سامه‌ڕا له‌ ترۆريسته‌يل داعش پاكه‌و بكه‌ن و ئاڵاى عراق له‌بان لويله‌يل نه‌فتى ستراتيجيه‌يلى به‌رزوه‌و بكه‌ن.
فه‌رمانده‌ى هيزه‌يل پۆليس عراقى باس له‌وه‌يش كرد ك هيزيگ فه‌وج باكوور به‌غدايش له‌ په‌لاماريگ فراوان ئه‌را بان ترۆريسته‌يل داعش له‌ ناوچه‌ى بوجوارى سه‌ر وه‌ قه‌زاى بێجى زه‌ره‌د فريه‌يگ وه‌ ترۆريسته‌يل ره‌ساننه‌و شماره‌ى فريه‌يگيش چه‌ك وته‌قه‌مه‌نى و سه‌ياره‌يل سه‌ربازييش له‌ناو بردنه‌و تويه‌نستنه‌ به‌ش فريه‌يگ له‌ناوچه‌گه‌ كۆنترۆڵ بكه‌ن.
ج . أ
